arnastofnun/IGC-2024 huggingface dataset:
S-148/2020

Mál þetta, sem dómtekið var 10. september sl., er höfðað með ákæru lögreglustjórans á Austurlandi, útgefinni 16. júlí sl., en móttekinni 16. ágúst sl., á hendur A-kk-þgf K-kk-þgf, kennitala […], […], […]:

,,fyrir umferðarlagabrot í Fjarðabyggð með því að hafa mánudaginndaginn 27. apríl 2020, sviptur ökurétti, ekið bifreiðinni […], frá heimili sínu, vestur Hátún og norður Oddskarðsveg, þar sem hann stöðvaði aksturinn nokkurn spöl ofan við grindarhlið á veginum, ofan við þéttbýlið á Eskifirði.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

I.

Mál þetta barst héraðsdómi 10. ágúst sl. og var fyrirkall dómsins birt ákærða 25. sama mánaðar. Við þingfestingu málsins, 10. september sl., sótti ákærði ekki þing og boðaði eigi lögmæt forföll. Var málið þá dómtekið að kröfu fulltrúa ákæruvalds með vísan til 1. mgr. 161. gr. laga nr. 88/2008 um meðferð sakamála.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða að mati dómsins ekki í bága við rannsóknargögn lögreglu. Telst brot ákærða því nægjanlega sannað, en það er réttilega heimfært til lagaákvæða í ákæru.

II.

Ákærði, sem er fæddur á árinu […], hefur samkvæmt sakavottorði áður verið dæmdur til refsinga, þ. á m. vegna umferðarlagabrota og þá m.a. sviptingaraksturs. Ákærði var þannig dæmdur fyrir ölvunar og sviptingarakstur og gert að sæta sektarrefsingu með dómi 5. febrúar 2010. Þá var hann dæmdur í 30 daga fangelsi fyrir ölvunar og sviptingarakstur með dómi 23. nóvember 2011, en þá var hann einnig sviptur ökurétti ævilangt. Ákærða var ekki gerð frekari refsing með dómi 27. febrúar 2012, m.a. fyri sviptingarakstur, vegna hegningaraukaáhrifa. Ákærði var hins vegar dæmdur til að sæta 14 mánaða fangelsi, m.a. vegna fíknefna og sviptingarakstur, með dómi 20. júní 2013. Og með dómi 27. júní 2018 var ákærði dæmdur í 90 daga fangelsi fyrir sviptigaakstur. Loks var ákærði með dómi 12. febrúar 2020 dæmdur fyrir fíkniefna og sviptingarakstur og var hann þá dæmdur í fjögurra mánaða fangelsi, en einnig sviptur ökurétti ævilangt.

Í máli þessu hefur ákærði verið sakfelldur fyrir sviptingarakstur. Ber að ákvarða refsingu hans m.a. með hliðsjón af lýstum sakaferli. Að þessu virtu þykir refsing ákærða hæfilega ákveðin fimm mánaða fangelsi.

Samkvæmt gögnum hlaust engin kostnaður af þessum málrekstri lögreglustjóra.

Með málið fór af hálfu ákæruvalds H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, A-kk-nf K-kk-nf, sæti fangelsi í fimm mánuði.
S-152/2020

Mál þetta, sem dómtekið var 10. september sl. er höfðað með ákæru lögreglustjórans á Austurlandi, útgefinni 5. ágúst sl., en móttekinni 21. sama mánaðar, á hendur X, kennitala […], […], […]:

,,fyrir skjalabrot á Fáskrúðsfirði, með því að hafa nokkru fyrir laugardaginn 20. júní 2020, án heimildar og í blekkingarskyni, sett skráningarmerkin […], á bifreiðina […], sem var þá án skráningarmerkja, þar sem þau höfðu verið innlögð hjá Aðalskoðun Austurlandi þann 9. mars 2020.

Telst þetta varða við 1. mgr. 157. gr. almennra hegningarlaga nr. 19/1940, sbr. breytingarlög.

Þess er krafist að ákærði verði dæmdur til refsingar, til greiðslu alls sakarkostnaðar.“

Ákærði krefst vægustu refsinga sem lög leyfa.

I.

Fyrir dómi hefur ákærða skýlaust viðurkennt sakargiftir, líkt og broti hans er lýst í ákæru. Með játningu ákærða, sem ekki er ástæða til að efa að sé sannleikanum samkvæm, sem og rannsóknargögnum lögreglu, er nægjanlega sannað að hann hafi gerst sek um þá háttsemi sem lýst er í ákæru, en broti hans er þar og réttilega heimfært til laga.

Að ofangreindu virtu verður ákærði sakfelldur fyrir þá háttsemi sem honum er gefin að sök og verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

II.

Ákærði, sem er fæddur á árinu […], hefur ekki áður sætt refsingu svo kunnugt sé. Í máli þessu hefur ákærði verið sakfelld fyrir skjalabrot hegningarlaganna. Þykir refsing hans hæfilega ákveðin 30 daga fangelsi. Að virtri skýlausri játningu ákærða við alla meðferð málsins, hjá lögreglu og fyrir dómi, en einnig iðrunar hans og lýsts sakarferils, þykir fært að skilorðsbinda refsingu hans, eins og segir í dómsorði.

Samkvæmt yfirlýsingu fulltrúa ákæruvalds leiddi engan kostnað af rekstri máls þessa.

Með málið fór af hálfu ákæruvalds H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 30 daga, en fresta skal fullnustu refsingarinnar og hún falla niður að tveimur árum liðnum frá dómsuppsögu, haldi hann almennt skilorð 57.gr. almennra hegningarlaga nr. 19/1940, sbr. 4. gr. laga nr. 22/1955.
S-185/2020

I

Mál þetta, sem þingfest var og dómtekið 24. nóvember sl., er höfðað af lögreglustjóranum á Norðurlandi vestra, 20. október 2020, með ákæru á hendur P-x-x D-x-x, [...], [...], [...],,, fyrir umferðarlagarbrot með því að hafa, skömmu eftir hádegi sunnudaginn 6. september 2020, sviptur ökurétti ævilangt, ekið bifreiðinni [...], með 121 km hraða á klukkustund norður Norðurlandsveg við Kringlu í Húnavatnshreppi, þar sem leyfður hármarkshraði var 90 km á klukkustund.

Teljast brot ákærða varða við 1. mgr. 58. gr. og 3. mgr. 37. gr., sbr. 1. mgr. 95. gr. umferðarlaga nr. 77, 2019.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Ákærði sótti ekki þing þegar málið var þingfest 15. júní sl., en skipaður verjandi hans S-kk-nf K-kk-nf K-kk-nf lögmaður hafði samband við dóminn og upplýsti að ákærði hygðist ekki halda uppi vörnum. Einnig óskaði verjandinn eftir þóknun sér til handar. Málið er því dæmt með vísan til 1. mgr. 161. gr. laga nr. 88/2008 um meðferð sakamála enda er þess getið í fyrirkalli sem birt var fyrir ákærða sjálfum á lögmætan hátt 19. nóvembersl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Samkvæmt sakavottorði hefur ákærði sjö sinnum áður sætt refsingu síðast með dómi Héraðsdóms Reykjaness, 5. febrúar á þessu ári. Þar var ákærði dæmdur ífjögurra mánaða fangelsi fyrir að hafa í tvígang ekið bifreið sviptur ökurétti og undir áhrifum ávana- og fíkniefna og að hafa í tvö önnur skipti ekið sviptur ökurétti. Hann var auk þessa sakfelldur fyrir minniháttar brot gegn vopnalögum og lögum um ávana-og fíkniefni. Í nefndum dómi var miðað við að ákærði hefði fjórum sinnum áður hlotið dóm eða undirgengist lögreglustjórasátt vegna aksturs undir áhrifum áfengis eða ávana- og fíkniefna og þrisvar sinnum vegna aksturs sviptur ökurétti, innan ítrekunartíma í skilningi 71. gr. almennra hegningarlaga. Dómurinn var hegningarauki við dóm sama dómstóls frá 5. júlí 2019 en með þeim dómi var ákærði sakfelldur fyrir akstur sviptur ökurétti og undir áhrifum ávana- og fíkniefna.

Samkvæmt dómvenju og að sakarferli ákærða virtum, sbr. 5. tölulið 1. mgr. 70. gr. almennra hegningalaga, þykir refsing hans hæfilega ákveðin þriggja mánaða fangelsi.

Sakarkostnaður féll ekki á málið við rannsókn þess hjá lögreglu. Ákærði naut aðstoðar verjanda og ber að dæma hann til að greiða þóknun verjanda síns, S-kk-ef K-kk-ef K-kk-ef lögmanns, sem þykir hæfileg ákveðin 91.760 krónur að meðtöldum virðisaukaskatti.

Af hálfu ákæruvalds sótti málið S-kk-nf H-kk-nf K-kk-nf saksóknarfulltrúi lögreglustjórans á Norðurlandi vestra.

H-kk-nf H-kk-nf héraðsdómari kveður upp dóm þennan.

Dómsorð:

Ákærði P-x-x D-x-x, sæti fangelsi í þrjá mánuði.

Ákærði greiði 91.760 króna þóknun verjanda síns, S-kk-ef K-kk-ef K-kk-ef lögmanns.

H-kk-nf H-kk-nf
S-71/2019

I

Mál þetta, sem þingfest var og dómtekið 21. janúar sl., er höfðað af lögreglustjóranum á Norðurlandi vestra, 12. júlí 2019, með ákæru á hendur K-kk-þgf F-kk-þgf A-kk-þgf, fæddum [...], til heimilis að [...], til dvalar að [...],,, fyrir umferðarlagarbrot með því að hafa, að kvöldi mánudagsins 17. júní 2019 ekið bifreiðinni VN- 246 sviptur ökurétti suður Norðurlandsveg við Uppsali í Akrahreppi í Skagafirði.

Telst brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Ákærði sótti ekki þing og boðaði ekki forföll þegar málið var þingfest 21. janúar sl. Málið er því dæmt með vísan til 1. mgr. 161. gr. laga nr. 88/2008 um meðferð sakamála enda er þess getið í fyrirkalli sem birt var fyrir ákærða sjálfum á lögmætan hátt 9. janúar sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Samkvæmt sakavottorði hefur ákærði átta sinnum áður sætt refsingu. Snemma árs 2012 gekkst ákærði undir greiðslu sektar og sviptingu ökuréttar í eitt ár vegna ölvunar við akstur. Hinn 24. febrúar 2015 gekkst hann undir á ný undir greiðslu sektar vegna aksturs undir áhrifum fíkniefna auk þess sem hann var sviptur ökurétti í þrjú ár. Í framlögðu sakavottorði kemur fram að hann hafi í þetta sinn verið sakfelldur fyrir að aka sviptur ökurétti. Þessi skráning er röng enda var sviptingin sem hann hlaut á árinu 2012 liðin. Auk þess liggur frammi í málinu yfirlit um ferli ökuréttinda ákærða og af því verður ráðið að ákærði varekki sviptur ökurétti þegar hann framdi brot það sem lauk með sátt 24. febrúar 2015. Hinn 3. mars 2017 gekkst ákærði undir greiðslu sektar vegna aksturs sviptur ökurétti. Seinnihluta árs 2017 var ákærði dæmdur fyrir brot gegn 1. mgr. 217. gr. almennra hegningarlaga en honum var þá ekki gerð sérstök refsing. Í janúar 2018 gekkst ákærði undir viðurlagaákvörðun fyrir akstur sviptur ökurétti. Þá gekkst hann í þrígang á síðasta ári undir sáttir vegna aksturs án ökuréttar þar af einu sinni að auki fyrir að hafa ekið umfram leyfilegan hámarkshraða.

Samkvæmt framanrituðu er ákærði nú í þriðja sinn sakfelldur fyrir að aka sviptur ökurétti þannig að ítrekunaráhrifa gætir milli brota hans. Ber því með hliðsjón af áralangri dómvenju að dæma hann í 30 daga fangelsi.

Sakarkostnaður hefur ekki fallið til við meðferð málsins.

Af hálfu ákæruvaldsins sótti málið S-kk-nf H-kk-nf K-kk-nf fulltrúi lögreglustjórans á Norðurlandi vestra.

H-kk-nf H-kk-nf héraðsdómari kveður upp dóm þennan.

Dómsorð:

Ákærði K-kk-nf F-kk-nf A-kk-nf, sæti fangelsi í 30 daga.

H-kk-nf H-kk-nf
S-222/2020

Þetta mál var dómtekið í dag. Lögreglustjórinn á Norðurlandi eystra höfðaði það með ákæru dagsettri 12. maí sl. gegn H-kk-þgf D-kk-þgf H-kk-þgf, kt. [...],[...], [...]. Honum eru gefin að sök umferðarlagabrot, með því að hafa laugardaginn 29. febrúar 2020 ekið bifreiðinni [...], sviptur ökurétti og undir áhrifum fíkniefna (135 nanógrömm af amfetamíni í millilítra af blóði) vestur Hlíðarbraut á Akureyri, þar sem lögreglan stöðvaði akstur hans. Þetta er talið varða við 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og þess er krafist að ákærði verði dæmdur til refsingar, greiðslu alls sakarkostnaðar og sviptur ökurétti samkvæmt 99. gr. og. 101. gr. umferðarlaga nr. 77/2019.

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Þann 11. ágúst 2017 gerði ákærði sátt við lögreglustjórann á Austurlandi um greiðslu sektar og sviptingu ökuréttar í tvo mánuði fyrir ölvunarakstur. Þann 9. október 2019 dæmdi Héraðsdómur Norðurlands eystra hann til greiðslu sektar og svipti hann ökurétti í þrjú ár, einnig fyrir ölvunarakstur.

Með vísan til sakaferils ákærða verður hann nú dæmdur til að sæta fangelsi í þrjátíu daga. Samkvæmt 3. mgr. 99. gr. laga nr. 77/2019 ber að svipta hann ökurétti ævilangt. Þá verður hann dæmdur til að greiða allan kostnað sakarinnar, sem samkvæmt yfirliti nemur 108.482 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, H-kk-nf D-kk-nf H-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 108.482 krónur í sakarkostnað.
S-229/2020

Dómur

Mál þetta, sem var dómtekið 24. júní, var höfðað með ákæru lögreglustjórans á Norðurlandi eystra, dagsettri 12. maí 2020, á hendur V-kk-þgf Ó-kk-þgf, kt. […], […], […];

„fyrir líkamsárás með því að hafa aðfaranótt laugardagsins 8. febrúar 2020, á veitinga og skemmtistaðnum […], […] á Akureyri, ráðist gegn X, kt. […] og kýlt hann einu hnefahöggi í andlitið þannig að hann féll í gólfið og lagst þar ofan á hann og slegið hann að minnsta kosti tvö hnefahögg í andlitið til viðbótar.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og greiðslu sakarkostnaðar.

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til refsiákvæða. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Sakaferill ákærða hefur ekki áhrif á refsingu hans fyrir framangreint brot.

Ákærði hefur gengist greiðlega við brotinu og greitt brotaþola bætur samkvæmt samkomulagi. Refsing hans ákveðst 30 daga fangelsi, skilorðsbundið eins og greinir í dómsorði.

Ákærði verður dæmdur til að greiða þóknun skipaðs verjanda síns eins og greinir í dómsorði, virðisaukaskattur meðtalinn.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, V-kk-nf Ó-kk-nf, sæti fangelsi í 30 daga, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi hann almennt skilorð 60. gr. almennra hegningarlaga.

Ákærði greiði þóknun skipaðs verjanda síns, Á-kk-ef A-kk-ef B-kk-ef lögmanns, 117.800 krónur.

Ákærði, V-kk-nf Ó-kk-nf, sæti fangelsi í 30 daga, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi hann almennt skilorð 60. gr. almennra hegningarlaga.

Ákærði greiði þóknun skipaðs verjanda síns, Á-kk-ef A-kk-ef B-kk-ef lögmanns, 117.800 krónur.
S-423/2019

Dómur

Mál þetta, sem var dómtekið 16. júní sl., var höfðað með ákæru héraðssaksóknara, dagsettri 4. desember 2019, á hendur Í-kk-þgf D-kk-þgf V-kk-þgf, [...], „fyrir sérstaklega hættulega líkamsárás, með því að hafa aðfaranótt þriðjudagsins 1. janúar 2019, á skemmtistaðnum Sjallanum við Geislagötu 14, Akureyri, slegið A, með glerglasi í aftanvert höfuð hans vinstra megin, svo að glasið brotnaði. Af árásinni hlaut A eins og hálfs sentimetra skurð aftan við vinstra eyra, sem sauma þurfti með einu spori, þriggja sentimetra mar að þvermáli undir skurðinum og grunn húðsár á vinstri hluta háls, samtals um þrír sentimetrar að lengd.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæðis. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Af sakarferli ákærða skiptir hér máli að þann 14. nóvember 2019 var ákærði dæmdur í 90 daga fangelsi, skilorðsbundið í tvö ár, fyrir brot gegn 1. mgr. 218. gr. almennra hegningarlaga. Samkvæmt 60. gr. sömu laga skal taka upp skilorðsdóminn frá 14. nóvember 2019 og ákveða ákærða refsingu í einu lagi fyrir bæði brotin. Þar sem ákærði framdi það brot sem hann er nú sakfelldur fyrir uppsögu þess dóms verður refsing ákveðin eftir reglum 78. gr. almennra hegningarlaga um hegningarauka.

Refsing ákærða er ákveðin fangelsi í átta mánuði. Með vísan til þess að um hegningarauka þykir mega fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ.m.t. þóknun skipaðs verjanda síns, G-kk-ef S-x-x R-kk-ef lögmanns, sem í dómsorði er tilgreind að teknu tilliti til virðisaukaskatts.

A-kvk-nf S-kvk-nf settur héraðsdómari kveður upp dóminn.

Dómsorð :

Ákærði, Í-kk-nf D-kk-nf V-kk-nf sæti fangelsi í átta mánuði. Fresta skal fullnustu refsingarinnar og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað, alls 148.130 krónur, þ.m.t. þóknun skipaðs verjanda síns, G-kk-ef S-x-x R-kk-ef lögmanns, 114.700 krónur.

A-kvk-nf S-kvk-nf settur héraðsdómari kveður upp dóminn.

Dómsorð :

Ákærði, Í-kk-nf D-kk-nf V-kk-nf sæti fangelsi í átta mánuði. Fresta skal fullnustu refsingarinnar og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað, alls 148.130 krónur, þ.m.t. þóknun skipaðs verjanda síns, G-kk-ef S-x-x R-kk-ef lögmanns, 114.700 krónur.
S-477/2020

Dómur

Mál þetta, sem var dómtekið í gær, var höfðað með ákæru lögreglustjórans á Norðurlandi eystra, dagsettri 7. september 2020, á hendur S-kvk-þgf S-kvk-þgf G-kvk-þgf, kt. […], […], Dalvík, „fyrir líkamsárás, með því að aðfaranótt laugardagsins 13. júní 2020, ráðist að A, kt. […], við heitan pott við smáhýsi að Vegamótum á Dalvík, og skellti henni í pottinn og síðan bitið hana í ennið, framhandlegg hægri handar, vinstri augabrún og vinstra kinnbein. Af þessu hlaut A mar á báðum herðablöðum, mar á innanverðum hægra fótlegg, bit/mar á enni, vinstra hluta andlits, hægra framhandlegg og báðum höndum.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærða verði dæmd til refsingar og greiðslu sakarkostnaðar.“

Af hálfu ákærðu er þess krafist að henni verði gerð vægasta refsing sem lög leyfa. Þá er krafist hæfilegrar þóknunar til handa skipuðum verjanda.

Sækjandi leiðrétti ákæru að því leyti að í stað orðanna „skellti henni í pottinn“ kemur „ráðist á hana“. Ákærða hefur komið fyrir dóm og játað sök samkvæmt ákæru svo breyttri. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærða hefur hreinan sakaferil. Við ákvörðun refsingar verður litið til skýlausrar játningar en jafnframt eðli brotsins. Refsing ákærðu er ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar, þ.e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærða, S-kvk-nf S-kvk-nf G-kvk-nf, sæti fangelsi í 45 daga, en fresta skal fullnustu refsingarinnar og skal hún niður falla að liðnum tveimur árum, haldi hún almennt skilorð 57. gr. almennra hegningarlaga nr. 19/1940.

Ákærða greiði sakarkostnað, þ.e. þóknun skipaðs verjanda hennar, J-kvk-ef Ó-kvk-ef A-kvk-ef lögmanns, 91.760 krónur.

Ákærða hefur hreinan sakaferil. Við ákvörðun refsingar verður litið til skýlausrar játningar en jafnframt eðli brotsins. Refsing ákærðu er ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar, þ.e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Ákærða, S-kvk-nf S-kvk-nf G-kvk-nf, sæti fangelsi í 45 daga, en fresta skal fullnustu refsingarinnar og skal hún niður falla að liðnum tveimur árum, haldi hún almennt skilorð 57. gr. almennra hegningarlaga nr. 19/1940.

Ákærða greiði sakarkostnað, þ.e. þóknun skipaðs verjanda hennar, J-kvk-ef Ó-kvk-ef A-kvk-ef lögmanns, 91.760 krónur.
S-1018/2020

Mál þetta sem var dómtekið í dag höfðaði Lögreglustjórinn á Suðurnesjum með ákæru 6. apríl 2020, á hendur ákærða G-x-x E-x-x L-x-x, fæddum [...], ríkisborgara frá Kongó: fyrir misnotkun skjala, með því að hafa, þriðjudaginn 22. október 2019, í Flugstöð Leifs Eiríkssonar, er hann var á leið til Toronto, Kanada, með flugi FI603, framvísað við landamæravörð í landamæraeftirlitinu, í blekkingarskyni, bresku vegabréfi, á nafni [...], fd. [...], númer [...], með gildistímanum 20.02.2019 til 20.02.2029.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940. Þess er krafist að ákærði verði dæmdur til refsingar og til að greiðslu alls sakakostnaðar.

Af hálfu ákærða er krafist vægustu refsingar sem lög leyfa og hæfilegrar þóknunar.

Við þingfestingu málsins játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er brotið réttilega heimfært til refsiákvæða.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða var gefinn kostur á að tjá sig um lagaatriði málsins og um ákvörðun viðurlaga.

Sakavottorð ákærða liggur ekki frammi í málinu. Engin gögn liggja fyrir um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd, sem og skýlausri játningu ákærða. Refsing ákærða þykir hæfilega ákveðin fangelsi í 30 daga í samræmi við dómvenju í málum af þessu tagi.

Í samræmi við niðurstöðu málsins og með vísan til 235. gr. laga nr. 88/2008 verður ákærði dæmdur til greiðslu sakarkostnaðar. Ákærði greiði þóknun skipaðs verjanda fyrir dómi, H-kvk-ef A-kvk-ef lögmanns, en þóknunin þykir eftir umfangi málsins hæfilega ákveðin svo sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, G-x-x E-x-x L-x-x, sæti fangelsi í 30 daga.

Ákærði greiði 160.580 krónur í þóknun til skipaðs verjanda síns, H-kvk-ef A-kvk-ef lögmanns.

Ó-kk-nf E-kk-nf J-kk-nf